נפת מוש (בטורקית: Muş ili) היא נפה (פרובינציה) הנמצאת במזרח טורקיה. שטח הנפה הוא 8,196 קמ"ר (להשוואה: כמעט חצי משטח ישראל) ובירתה היא העיר מוש, עיר חשובה נוספת היא מנזיקרט, בה התקיים בשנת 1071 קרב מנזיקרט. הנפה המודרנית מבוססת על גבולות סנג'ק מוש של האימפריה העות'מאנית. כלכלת הנפה מבוססת על גידול חיטה ומכרות מלח.
בתקופת שואת העם הארמני.
מבחינה היסטורית היה הסנג'ק אזור-גבול בין האימפריה העות'מאנית לבין אזור ההשפעה של רוסיה בפרס. השלטון המרכזי חשד בנאמנות האוכלוסייה המקומית שהורכבה ברובה מארמנים נוצרים (עם מיעוט כורדי) ועודד הגירת מוסלמים-טורקים לאזור.
בשנת 1915, במסגרת שואת העם הארמני, הפכה העיר מוש למחנה ריכוז אליו הובלה כל האוכלוסייה הארמנית של הסנג'ק, שמנתה 140,000 איש. חלקם נטבחו בכפריהם ואחרים גורשו מהעיר להשמדה איטית במסגרת צעדות המוות. כן נהרסו מנזרים ארמניים עתיקים.
אוכלוסייה.
נפת מוש מונה נכון לשנת 2020 כ-411,117 תושבים ונמצאת באזור בעל רוב כורדי המכונה "כורדיסטן הטורקית", אף שאין למונח משמעות מדינית או הכרה רשמית. לפי הערכותיהם של הארמנים חיים באזור אלפי ארמנים שחלקם ארמנים סמויים.
שער הניצחון (סרט, 1948)
שער הניצחון (באנגלית: Arch of Triumph ) הוא סרט דרמה רומנטית אמריקאי משנת 1948 בבימוי של לואיס מיילסטון עם אינגריד ברגמן ושארל בואייה בתפקידים הראשיים.
התסריט מבוסס על הרומן שער הניצחון של אריך מריה רמרק שיצא לאור בשנת 1945. הספר נכתב בשנות שבתו כגולה פוליטי בארצות הברית.
ב-1984 הופק רימייק של שער הניצחון בצורת סרט טלוויזיה עם אנתוני הופקינס ולזלי אן דאון בתפקידים הראשיים.
תקציר העלילה.
בפריז בחורף 1938 מסתובבים הרבה פליטים מגרמניה ללא דרכון כשהם מועמדים כל רגע למעצר ולגירוש לגרמניה.
בין הפליטים נמצא ד"ר רביק (שארל בואייה), כירורג שנאלץ לברוח מגרמניה לאחר שנעצר שם ועוונה על ידי החוקר פון האקה (צ'ארלס לוטון). לפרנסתו הוא עוזר לכירוגים צרפתיים לנתח באופן בלתי חוקי. הוא מתגורר במלון אינטרנציונל שם גרים פליטים נוספים וביניהם ידודו הקרוב בוריב מוזורוב (לואיס קלהרן), פליט מרוסי המשמש כשוער במועדון לילה.
בלילה גשום הוא נתקל באישה הולכת על גשר מעל הסן ומתעלפת. הוא אוחז בה והיא אומרת שאין לה מקום ללכת. שמה הוא ג'ואן מאדו (אינגריד ברגמן), זמרת ממוצא איטלקי שבן זוגה מת בחדרם במלון.
רביק תומך בה, מביא אותה לחדרו ומאושש אותה. עם הזמן מתפתח בין שניהם רומן אהבה עם מעלות ומורדות. רביק מוצא לה עבודה במועדון הלילה בו עובד חברו מוזורוב והם נוסעים לחופשה באנטיב לחוף הים התיכון. באנטיב מתאהב בה אדם עשיר בשם אלכס (סטפן בקשי) אך היא לא נענית לו.
בשובם לפריז נתקל רביק בתאונת דרכים הוא מגש סיוע אבל אז מגיעים שוטרים ומבקשים ממנו תעודת זהות. כאשר מתברר שהוא פליט, הוא נעצר ומגורש לגרמניה.
לאחר חדשים רבים מצליח רביק לחזור לפריז, שם הוא פוגש בג'ואן ומסתבר לו שבתקופת היעדרותו היא הייתה בודדה ונענתה לחיזוריו של אלכס העשיר אבל היא עדיין אוהבת רק אותו.
בינתיים מחפש רביק כל הזמן את האקה במטרה להורגו. באחד הפעמים הוא נפגש איתו בבית קפה אך האקה לא מזהה אותו ומבקש לגייס אותו כמרגל לטובת גרמניה בתוך קבוצות הפליטים בפריז. רביק מסכים ובפגישה הבאה הם נוסעים בלילה בתוך יער והוא הורג אותו.
כאשר ג'ואן מודיעה לאלקס כי היא רוצה לעזוב אותו, הוא יורה בה. רביק ממהר לחדרה ומעביר אותה לבית החולים. היא לא מתאוששת מהניתוח וברגעיה האחרונים היא לוחשת לרביק כמה אהבה אותו.
לבסוף עומד רביק עם עוד פליטים בתור להיות מגורש למחנה רכוז בצרפת.
פורד קרסטלין סקילין
פורד קרסטלין סקילין (באנגלית: Ford Crestline Skyliner) היא מכונית קופה, בתצורת הרדטופ 2 דלתות, מתוצרת יצרנית הרכב פורד אשר יוצר בארצות הברית בשנת 1954.
דגם ה"פורד קרסטלין סקילין" אופיין בזכוכית אקרילית שקופה, בגג הרכב מעל למושבים הקדמיים.
סך הכול יוצרו 13,144 יחידות.
פורד פירלן קראון ויקטוריה סקילינר
פורד פירלן קראון ויקטוריה סקילינר(באנגלית: Ford Fairlane Crown Victoria Skyliner) היא מכונית קופה, בתצורת הרדטופ 2 דלתות, מתוצרת יצרנית הרכב פורד אשר יוצר בארצות הברית בין השנים 1955–1956.
דגם ה"פורד פירלן קראון ויקטוריה סקילינר" אופיין בזכוכית אקרילית שקופה, בגג הרכב מעל למושבים הקדמיים.
סך הכול יוצרו 2,602 יחידות: בשנת 1955 יוצרו 1,999 יחידות, ובשנת 1956 יוצרו 603 יחידות.
מבקר צה&quot;ל
יחידת מבקר צה"ל היא יחידת הביקורת הפנימית של צה"ל. היחידה הוקמה ב-2011, בראשה עומד אזרח עובד צה"ל בדרגת תת-אלוף שחבר בפורום מטכ"ל.
ממאי 2019 מכהן כמבקר צה"ל תת-אלוף במיל' עופר שריג.
היסטוריה.
עם הקמת צה"ל הוקם אגף הפיקוח ולמפקח הכללי הראשון מונה אלוף דוד שאלתיאל. האגף התבטל ב-1955.
לאחר מלחמת יום הכיפורים המליצה ועדת אגרנט על יצירה מחדש של תפקיד המפקח הכללי שתפקידו יהיה לקיים ביקורת על פעילות צה"ל. ההמלצה הייתה למנות לתפקיד קצין בדרגת אלוף לתקופה של חמש שנים.
ב-1976 הוחלט על הקמת מחלקת הבקרה והמעקב (בו"ם) שפעלה תחת ראש אג"ם ולאחר מכן תחת סגן הרמטכ"ל.
ב-2005 הוקמה יחידת מבקר צה"ל, שייעודה להיות גוף ביקורת פנימי בצה"ל, על-פי הנדרש בחוק הביקורת הפנימית תשנ"ב 1992, על-מנת לסייע לצה"ל בהשגת מטרותיו ועמידתו בייעודו. היחידה אמונה על קיום בקרה מטכ"לית והנחיה מקצועית של גופי הבקרה והבקרות באגפים, בזרועות ובפיקודים.
פעילות היחידה מתבססת על תקני ביקורת בינלאומיים של לשכת מבקרי הפנים (IIA). ביחידה משרתים מבקרים בשירות קבע, אזרחים עובדי צה"ל וחיילי מילואים.
ראשי אגף הפיקוח:
ראשי מחלקת הבקרה והמעקב:
מבקר צה"ל:
תפקיד.
תפקידי מבקר צה"ל כפי שהוגדרו בפקודות מטכ"ל:
מחלקת בקרה ומעקב
מיירה דראם
ג'ואל בנג'מין
ג'ואל בנג'מין (באנגלית: Joel Benjamin) (נולד ב-11 במרץ 1964 בניו יורק) הוא שחמטאי אמריקאי ממוצא יהודי בדרגת רב אמן.
ביוגרפיה.
ג'ואל בנג'מין נולד בברוקלין. בשנת 1980 הוא ניצח באליפות ארצות הברית בשחמט לצעירים. באותה שנה הוענקה לו דרגת אמן בינלאומי. הוא חזר על הישג זה בשנת 1982. בשנת 1985 בנג'מין ניצח באליפות ארצות הברית הפתוח. הוא ניצח באליפות ארצות הברית בשחמט בשנים 1987, 1997 ו-2000. בשנת 1986 הוענדה לו דרגת רב אמן.
בשנת 1985 הוא סיים את לימודיו באוניברסיטת ייל.
בשנת 1987 הוא פרסם את הספרו הראשון בנושא שחמט.
בשנות ה-90 של המאה ה-20 הוא היה יועץ של חברת IBM בפיתוח תוכנת כחול עמוק.
בשנת 1993 הוא סיים שני באליפות ארצות הברית הפתוחה (בן פיינגולד סיים במקום השלישי עם אותו מספר נקודות, ניצח גרגורי קיידנוב).
בנג'מין היה חבר נבחרת ארצות הברית בשחמט שהשתתפה באליפות העולם בשחמט לנבחרות, וזכה במקום ראשון קבוצתי ואישי בשנת 1993 ובמקום שני קבוצתי בשנת 1997.
ג'ואל בנג'מין באולימפיאדת השחמט.
בין השנים 1988 ל-2002 השתתף בנג'מין ב-6 אולימפיאדות שחמט:
עקרון היהלום
בתורת הקבוצות, עקרון היהלום הוא אקסיומה קומבינטורית בתורת הקבוצות האקסיומטית, שאינה תלויה באקסיומות צרמלו-פרנקל (אפילו עם אקסיומת הבחירה). האקסיומה חזקה מספיק על מנת להוכיח את השערת הרצף המוכללת.
קבוצות סגורות ולא חסומות.
יהי formula_1 מונה, קבוע מכאן ולהבא.
תת-קבוצה formula_2 היא סגורה אם לכל סודר formula_3 שעבורו formula_4 מתקיים formula_5. קבוצה היא סל"ח אם היא סגורה ולא חסומה ב- formula_6. חיתוך של משפחה של פחות מ-formula_7 של סל"חים הוא סל"ח.
קבוצות שבת.
קבוצת שבת של הסודר formula_6 היא קבוצה S החותכת כל סל"ח באופן לא ריק (לכן אפשר לחשוב על קבוצת שבת כעל קבוצה ממידה חיובית). קבוצה מהווה קבוצת שבת אם ורק אם יש "פונקציה דוחסת" (היינו פונקציה formula_9 כך שתמיד formula_10) ש-S היא קבוצת נקודות השבת שלה.
עקרון היהלום.
עבור קבוצת שבת S, העקרון formula_11 קובע שקיימת משפחה של קבוצות formula_12 כך שלכל קבוצה formula_13 קיים formula_14 כך ש-formula_15.
העקרון נעשה חזק יותר ככל ש-S קטנה יותר: אם formula_16 שתיהן קבוצות שבת, אז formula_17. עם זאת, אפילו העקרון החלש ביותר, formula_18, אינו נובע מאקסיומות ZFC (אקסיומות צרמלו-פרנקל עם אקסיומת הבחירה).
לכל מונה formula_19, אם מתקיים formula_20 לאיזושהי קבוצת שבת formula_21, אז formula_22. שהרן שלח הוכיח את הטענה ההפוכה: אם formula_22, אז formula_20 מתקיים לכל קבוצת שבת formula_25, כאשר formula_26 היא הקופינליות של x.
אלכסנדר גולדין
אלכסנדר גולדין (ברוסית: Александр Гольдин; נולד ב-27 בפברואר 1965 בנובוסיבירסק) הוא שחמטאי סובייטי-אמריקאי ממוצא יהודי בדרגת רב-אמן.
ביוגרפיה.
אלכסנדר גולדין נולד בנובוסיבירסק, בשנת 1988 הוא ניצח בתחרות לאמנים צעירים של ברית המועצות. בשנת 1987 גולדין לראשונה השתתף בתחרויות בינלאומיות. לאחר מספר ניצחונות בשנת 1988 הוענקה לו דרגת רב-אמן.
לאחר התפרקות ברית המועצות הוא השתתף בתחרויות רבות מחוץ לגבולות רוסיה. בסופו של דבר הוא החליט לעבור לארצות הברית.
הוא היה חבר נבחרת ארצות הברית באולימפיאדת השחמט ובאליפות העולם בשחמט לנבחרות. באליפות ארצות הברית בשחמט 2004 הוא זכה במקום השלישי.
בתחילת המאה ה-21 הוא עזב את התחרויות והשתתף בתחרויות פוקר.
גולדין פתח בית הספר לשחמט ומתפרנס כמאמן.
אלכסנדר גולדין באולימפיאדת השחמט.
בשנת 2004 השתתף גולדין באולימפיאדת שחמט:
אקדמיית הגיבורים שלי